stanford-oval/wikipedia huggingface dataset:
Seuraavaan elämään

| ”Seuraavaan elämään” Jannika B |
| --- | --- | --- |

Singlen tiedot
 Albumilta: Kaikki rohkeus
 Julkaistu: 26. lokakuuta 2012 
 Tuottaja(t): Jonas Olsson Jani Lagerström
 Tyylilaji: pop
 Kesto: 03.29
 Levy-yhtiö: Ona & Sony Music Entertainment
Jannika B:n muut singlet
| ”Hulluksi onnesta” 2012 | ”Seuraavaan elämään” 2012 | ”Pohjanmaan tuulia” 2013 |
Seuraavaan elämään on Jannika B:n Kaikki rohkeus -debyyttialbumin kolmas single, joka julkaistiin 26. lokakuuta 2012. Radioensisoittonsa kappale sai jo 22. lokakuuta kun YleX:n Uuden musiikin iltavuoro soitti sen.   Kappaleen on säveltänyt ja sanoittanut Heidi Maria Paalanen ja sen on tuottanut Jonas Olsson ja Jani Lagerström.
Kappale on toistaiseksi Kaikki rohkeus -albumin suurin hitti: Latauslistalla se on ollut parhaimmillaan sijalla 13, singlelistalla sijalla 20.  Lisäksi se oli julkaisunsa jälkeen yli 10 viikkoa yksi Suomen radioiden soitetuimmista kappaleista, parhaimmillaan kolmanneksi soitetuin.
Kappaleesta tehty musiikkivideo julkaistiin 25. lokakuuta 2012.
Kappaleet

Seuraavaan elämään – 3.29
Seuraavaan elämään II (feat. Mikko Herranen & Mighty 44) – 4.13
Listat

| Lista | Sijoitus |
| --- | --- |
Latauslista: 13 
Singlelista: 20 
Radiolista: 3
Sykoúrio

| Sykoúrio Συκούριο |
| --- | --- |
 Sykoúrio
 Koordinaatit: 39°45′27″N, 22°34′47″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Lárisa
Kunta:  Témpi
Hallinto:  
 – Asutustyyppi:  kaupunki
 – Kallikrates-koodi:  2205050101
Väkiluku (2011):  2 316
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Sykoúrio (kreik. Συκούριο) on Kreikan kaupunki, joka kuuluu hallinnollisesti Témpin kuntaan, Lárisan alueyksikköön ja Thessalian alueeseen. Se muodostaa oman kaupunkiyhdyskuntansa (Δημοτική Κοινότητα Συκουρίου, Dimotikí Koinótita Sykouríou). Kaupungin väkiluku on 2 316 (vuonna 2011).
Sykoúrion pieni kaupunki sijaitsee Óssa-vuoren länsipuolella noin 20 kilometriä koilliseen Lárisasta. Aiemmin kaupunki kuului Néssonaksen kuntaan ja vuodesta 2011 lähtien Témpin kunnan Néssonaksen kunnallisyksikköön.
Savannitasku

| Savannitasku |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Siepot Muscicapidae
Suku::  Kivitaskut Oenanthe
Laji::  heuglinii
Kaksiosainen nimi
 Oenanthe heuglinii  (Finsch ja Hartlaub, 1870) 
Katso myös
   Savannitasku Wikispeciesissä   Savannitasku Commonsissa 
Infobox OKVirheellinen NIMI-arvoIUCN-testi OK: 
Savannitasku (Oenanthe heuglinii) on afrikkalainen hyönteissyöjälintu, joka on nimetty Theodor von Heuglinin kunniaksi. Sitä pidettiin aiemmin nokiotsataskun (Oenanthe bottae) alalajina.
Koko ja ulkonäkö

Linnun pituus on 13-14 cm. Aikuisen höyhenpuku on yläpuolelta tumman harmaanruskea, alapuolelta oranssinruskea, pää on tummanruskea tai mustahko ja silmän yläpuolella on valkoinen leveähkö juova. Pyrstö on mustavalkoinen.
Esiintyminen

Savannitasku elää Sahelin alueella Saharan eteläpuolisessa Afrikassa mantereen poikki ulottuvalla alueella, etelässä Kamerunin-Kenian tasolle. Lajin kanta on elinvoimainen. Osa linnuista on paikkalintuja, osa muuttajia.
Elinympäristö

Avoimet kallioiset savannit ja muut lyhytkortiset kuivat avomaat.
Ravinto

Savannitasku on hyönteissyöjä.
Schiermonnikoog

| Schiermonnikoog Skiermûntseach |
| --- | --- |
 lippu:  vaakuna

 Koordinaatit: 53°29′N, 6°10′E 
Valtio:  Alankomaat
Provinssi:  Friisinmaa
Hallinto:  
 – Pormestari:  Bert Swart
Pinta-ala:  
 – Kokonaispinta-ala:  199.07 km²
 – Maa:  40.54 km²
 – Josta vettä:  158.53 km² 
Väkiluku (1.2.2008):  949
 – Väestötiheys:  23 as./km²
Aikavyöhyke:  UTC+1
 – Kesäaika:  UTC+2
Postinumero:  9166
 
 www.schiermonnikoog.nl 
Infobox OKVirheellinen NIMI-arvo: 
Schiermonnikoog on kunta ja saari Friisinmaan provinssissa, Alankomaissa. Myös kunnan ainoa kylä on nimeltään Schiermonnikoog. Saari sijaitsee Länsifriiseinsaarilla, Pohjanmeressä. Asukkaita kunnassa on 949 (1.2.2008) ja maa-alueen pinta-ala 40,54 km². Vesialaa on 158,53 km², ja yhteispinta-ala on 199,07 neliökilometriä.
Historia

Ensimmäiset saaren omistajat olivat sisterssiläisluostarin munkit.
Nykyisin tuulen ja meren vuoksi saari "liikkuu" hitaasti etelään ja itään. Vuonna 1250 saari sijaitsi noin kaksi kilometriä nykyistä sijaintia pohjoisempana. Vuosina 1717 ja 1720 myrskyjen nostattamat vedet hautasivat Westerburenin kylän, joka oli syntynyt munkkien rakennusten läheisyyteen. Tulvien vuoksi kylä hylättiin. Vuonna 1756 uusi kylä, nimeltään Oosterburen, rakennettiin vanhasta kylästä itään. Nykyään tämä toinen kylä tunnetaan saaren nimen mukaan nimellä Schiermonnikoog.
Vuonna 1978 saarella oli asukkaita 900.
Matkailu

Matkailu on tärkein tulonlähde Schiermonnikoogille. Saarella on leirintäalueita, noin 15 hotellia ja satoja loma-asuntoja. Saaren itäosassa on tärkeäksi muodostunut luonnonsuojelualue, jonne pääsy on rajoitettua lintujen pesimisaikana.
Matkustus

Ainoa julkinen kulkuväline saarelle on lautta Lauwersoogin satamasta. Jopa talvikuukausina lautta kulkee useamman kuin yhden vuoron päivässä. Matkailijoiden ei sallita tuoda autoa lautalle. Yleisin kulkuväline onkin polkupyörä ja pyöräilyreittejä on saarella ristiin rastiin.
Aiheesta muualla

Kuvia tai muita tiedostoja aiheesta Schiermonnikoog Wikimedia Commonsissa
Virallinen kotisivu (hollanniksi)
Matkailutoimiston sivut (hollanniksi)
Majakka saarella.
Kartta Schiermonnikoogin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Scooch

| Scooch |
| --- | --- |

Tiedot
Toiminnassa:  1998–2007
Kotipaikka:   Iso-Britannia
Laulukieli:  englanti
Jäsenet:  Natalie Powers   Caroline Barnes   David Ducasse   Russ Spencer  
Infobox OKNimi-testi OK: 
Scooch on brittiläinen popyhtye, joka perustettiin vuonna 1998 ja koottiin uudestaan vuonna 2007 edustamaan maataan Eurovision laulukilpailussa 2007 kappaleella "Flying the Flag (for You)". Se sijoittui kisassa toiseksi viimeiseksi 19 pisteellä, josta 12 oli Maltalta. Kappaleen aikana muusikot esiintyivät lavalla lentoemänniksi ja stuerteiksi pukeutuneina.
Yllättäen kilpailukappale menestyi  Eurovision laulukilpailun ulkopuolella ja nousi myyntilistojen viidenneksi. Sitä ennen Single "When My Baby" (lokakuu 1999) nousi brittilistan 29. sijalle ja "More Than I Needed to Know" (tammikuu 2000)  viidenneksi. Julkaisut ovat saavuttaneet menestystä myös Japanissa.
Scooch on julkaissut kaksi albumia: Welcome to the Planet Pop (2000) ja "Four Sure" (2000, uudelleen 2007).
Jäsenet

Natalie Powers (s. 1977)
Caroline Barnes (s. 1979)
David Ducasse (s. 1978)
Russ Spencer (s. 1980)
Syklotymia

Mielialan aaltoiluhäiriö eli syklotymia on kaksisuuntaista lieväasteisempi mielialahäiriö, jossa hypomaaniset ja lievät masennusjaksot vaihtelevat. Sairaus on lievän dystymian tavoin pitkäaikainen, tyypillisesti vähintään kahden vuoden kestoinen.
Syklotymiaa sairastaa suunnilleen yksi prosentti väestöstä. Syklotymia voi pisimmillään olla lähes koko elämän mittainen. Sitä voidaan kuitenkin hoitaa psykoterapialla ja samankaltaisella lääkityksellä kuin varsinaista kaksisuuntaista mielialahäiriötä.
Toisin kuin dystymiaa, syklotymiaa tavataan jokseenkin yhtä yleisenä sekä miehillä että naisilla.
Seppo J. Partanen

Seppo Juhani Partanen (s. 1941 Pielavesi) on suomalainen Espoossa asuva toimittaja, toimituspäällikkö ja Lapin historiasta, matkailusta, kullankaivusta ja luonnosta kirjoja julkaissut tietokirjailija.
Partanen aloitti uransa Kouvolassa lukiota käydessään kirjoittamalla teatteriarvosteluja lehtiin. Hän oli toimittajana Kymen Sanomat-lehdessä ja Eteenpäin-lehdessä 1961–1967 ja asevelvollisuusaikanaan muutaman kuukauden toimittajana Ruotuväki-lehdessä. Partanen oli toimittajana, toimitussihteerinä ja kustannustoiminnasta vastaavana julkaisupäällikkönä Suomen Matkailuliitossa vuosina 1967-1999 ja projektipäällikkönä Oy Editassa 1999-2002. Partanen on ollut vapaa kirjailija vuodesta 2002 alkaen. Kirjojen lisäksi hän kirjoittanut runsaasti lehtiartikkeleita Lapin historiasta, luonnosta ja kullankaivusta.
Partanen oli Matkailutoimittajien Kilta ry:n puheenjohtaja 1976-1978 ja hän on Lapin Kullankaivajain Liiton ja Matkailutoimittajien Killan kunniajäsen. Hän teki radiodokumentteja ja radio-ohjelmia Yleisradiolle 1970- ja 1980-luvuilla ja sai Prix Italia palkinnon vuonna 1983 yhdessä Pertti Salomaan ja Martti Timosen kanssa tekemästään radiodokumentista Oikotie vai elämäntapa, henkilökuvia kullankaivajista. radiodokumentti taiteilija Andreas Alariestosta. Partanen oli kullankaivun historian asiantuntijana Åke Lindmanin elokuvan ja televisiosarjan Lapin kullan kimallus tuotannossa ja käsikirjoituksessa.
Teoksia

Lemmenjoen kultamaat. Suomen matkailuliitto. Retkeilyosasto, Helsinki 1969
Kultamaiden retkeilyopas : Lemmenjoen, Ivalojoen, Sotajoen, Laanilan ja Tankavaaran kullanhuuhdonta-alueiden, viimeisten kullankaivajien, kullanhuuhdonnan historian, retkireittien ja autiotupien opaskirja. Suomen matkailuliitto, Helsinki 1977
Lapin kultamaat : kertomus yli vuosisataisesta unelmasta, joka on monta kertaa ollut vähällä toteutua. Suomen matkailuliitto, Helsinki 1983
Kultamuseo 10 vuotta. Tankavaaran Kultamuseo 1983
Suomen jalo- ja korukivet ; kirj. Marjatta Virkkunen, Petteri Kinnunen, Seppo J. Partanen ; kuvat Jari Väätäinen ym. Suomen matkailuliitto, Helsinki 1985, 3. laaj. painos 1987
Suomen matkailuliitto 1887-1987 ; teksti Seppo J. Partanen ja O. Ensio Jääskeläinen. Suomen matkailuliitto, Helsinki 1986
Lapinmaan kuusi vuodenaikaa ; kirj. Seppo J. Partanen, Hannu Lukkarinen. Business Books, Helsinki 1989
Satakunnan kulkurista kullankaivajiksi : Kangasniemen erään sukuhaaran tarina 1850-luvulta 1980-luvun lopulle ; teksti Veikko Kangasniemi, Seppo J. Partanen ja Arvo Ruonaniemi ; tekninen toteutus ja toimitustyö Seppo J. Partanen. V. Kangasniemi, Rovaniemi 1989
Kullan ja luonnon kutsu : Lapin kultamaiden opas : kertomus yli 120 vuotisesta unelmasta, joka on taas vähällä toteutua. Suomen matkailuliitto, Helsinki 1990
Saariselkä : magneettimäestä matkailukaupungiksi. Suomen matkailuliitto, Helsinki 1992
Suomen kivet : jalo-, koru-, koriste- ja rakennuskivet, maakuntakivet, kansalliskivet ja muut luontonimikot ; kirj. Marjatta Virkkunen ja Seppo J. Partanen ; kuvat Jari Väätäinen ym. Suomen matkailuliitto, Helsinki 1994
Retkeilyreittiopas mereltä tuntureille : retkeilyreitit, luontopolut, retkeilyalueet, kansallispuistot, luonnonpuistot, autiotuvat, varaustuvat ; kirj. Antero Rautio ja Seppo J. Partanen. Suomen latu - Suomen matkailuliitto, Helsinki 1996
Sankareita, veijareita ja huijareita : Lapin kullankaivajien tarina. Edita, Helsinki 1999
Opas Lapin kultamaille ; teksti Kauko Launonen ja Seppo J. Partanen ; kuvat Matti Kolho ja Seppo J. Partanen. Kultaryntäys 2000-projekti, Sodankylä 2000
Suomen kivet : koru-, jalo- ja rakennuskivet : kivet harrastuksena : kivet arkeen ja juhlaan ; kirj. Marjatta Virkkunen, Seppo J. Partanen, Markku Rask. Edita, Helsinki 2001
Autiotuvat : Pohjois-Suomen tuvat ja tarinat ; kirj. Jouni Laaksonen, Seppo J. Partanen. Edita, Helsinki 2002
Kullankaivajan opas ; kirj. Seppo J. Partanen ja Raimo Niemelä ; kultahippujen kuvat Pentti Karhunen. Alfamer, Helsinki 2003, 2. täyd. painos Hipputeos, Tuusula 2014
Ivalojoki : kulkijan kultamaa. Hipputeos, Tuusula 2005
Petsamo : ...siellä kuljimme kerran. Hipputeos, Tuusula 2010
Toimitustöitä

Suomen leirintäalueet ja retkeilymajat ; toim. Seppo J. Partanen, Tuula Tuomainen ja Antero Tuomisto. Suomen matkailuliitto. Retkeilyosasto, Helsinki 1968
Pohjois-Suomen tunturi- ja autiotuvat : Luettelo Lapin ja Kuusamon alueella sijaitsevista retkeilijöille avoimista autiotuvista sekä Kilpisjärven, Saariselän, Pallas-Hetta reitin ja Sevettijärven maksullisista tunturituvista ; toim. Martti Helenius ja Seppo J. Partanen. Suomen matkailuliitto. Retkeilyosasto, Helsinki 1970, 4. painos 1973
Suomen leirintäalueopas ; toim. Seppo J. Partanen, Tuula Tuomainen. Suomen matkailuliitto. Retkeilyosasto, Helsinki 1970
Kilpisjärven ulkoiluopas ; toim. Seppo J. Partanen, Antero Tuomisto. Suomen matkailuliitto. Retkeilyosasto, Helsinki 1972
Saariselkä ; toim. Martti Helenius ; toimitustyöhön osallistunut myös Seppo J. Partanen. Suomen matkailuliitto. Retkeilyosasto, Helsinki 1974, 3. painos 1976
Kilpisjärven opas ; toim. Seppo J. Partanen, Antero Tuomisto. Suomen matkailuliitto, Helsinki 1978, 4. uud. painos 1982
Suomen retkeilyreitit : opaskirja Suomen viitoitetuista retkeily- ja ulkoilupoluista sekä kansallis- ja luonnonpuistoista ; toim. Kari Happonen ja Seppo J. Partanen. Suomen matkailuliitto, Helsinki 1983
Tunturivaeltajan opas : opaskirja Pohjois-Suomen retkeilyalueista, reiteistä ja autiotuvista ; toim. Kari Happonen ja Seppo J. Partanen ; kuvat Kari Happonen, Seppo J. Partanen, Yrjö Metsälä ; piirrokset Arto Alanko. Suomen matkailuliitto, Helsinki 1983, 3. painos 1988
Kaunispää-Saariselkä ; toim. Seppo J. Partanen ; kirj. Martti Helenius ym. Suomen matkailuliitto, Helsinki 1984
Kultakuumeen kuvat. Kultamuseo, Tankavaara 1993
Suomen retkeilyopas : retkeilyreitit ja -alueet, luontopolut, erämaa-alueet, kansallispuistot, luonnonpuistot, päivätuvat, autiotuvat, varaustuvat, ympäristöä säästävä retkeily ; toimitus Antero Rautio ja Seppo J. Partanen. Edita - Metsähallitus, Helsinki 2003
Aiheesta muualla

https://seppojpartanen.wordpress.com/
Tarhatyranni

| Tarhatyranni |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Tyrannit Tyrannidae
Suku::  Tyrannit Tyrannus
Laji::  vociferans
Kaksiosainen nimi
 Tyrannus vociferans  Swainson, 1826 
Katso myös
   Tarhatyranni Wikispeciesissä   Tarhatyranni Commonsissa 
Infobox OKNimi-testi OKIUCN-testi OK: 
Tarhatyranni (Tyrannus vociferans) on tyrannien heimoon kuuluva amerikkalainen varpuslintu. Sen esiintymisalue käsittää Yhdysvaltain länsi- ja keskiosat, Meksikon ja Guatemalan. Lajista tunnetaan kaksi alalajia. William John Swainson kuvaili lajin holotyypin Meksikon Temascáltepecista vuonna 1826.
Samy Deluxe

Samy Deluxe
Samy Deluxe (oikealta nimeltään Samuel Sorge, syntynyt 19. joulukuuta 1977 Hampuri, Länsi-Saksa) on saksalainen hiphop-artisti ja -tuottaja. Hänet on tunnettu myös nimillä Sam Semilia, Wickeda MC ja Big Baus of the Nauf. Hän on julkaissut 18 albumia ja 22 singleä. Samy Deluxe on yksi Saksan menestyneimmistä soolo hiphop-artisteista ja hän on myös toiminut hiphop ryhmissä Dynamite Deluxe ja ASD.
Sooloalbumit

2001: Samy Deluxe
2004: Verdammtnochma!
2009: Dis wo ich herkomm'
2010: Dis Wo Ich Herkomm Live
Yhteistyöalbumit

2000: Deluxe Soundsystem (Dynamite Deluxe)
2003: Wer Hätte Das Gedacht? (ASD)
2008: TNT (Dynamite Deluxe)
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset Internet-sivut (Arkistoitu – Internet Archive) (saksaksi)
Taganrogin eteläinen lentoasema

Taganrogin eteläinen lentotukikohta Venäjän länsiosien kartalla.
Taganrogin eteläinen lentoasema eli Taganrog-Južnyin lentoasema (ven. (военный) аэродром Таганрог-Южный, (vojennyi) aerodrom Taganrog-Južnyi, kansallinen lentopaikkatunnus: УРРТ ja ЬРРТ) on Venäjän Rostovin alueen Taganrogissa sijaitseva lentoasema. Lentoasema sijaitsee noin 5 kilometriä Taranrogin keskustasta länteen. Lentoasema palvelee niin lentokoneteollisuuden kuin siviili- ja sotilasilmailun tarpeita. Elokuussa 2020 uutisoitiin lentokentän 250 miljoonan ruplan kunnostustöistä. Aiemmin kesällä 2018 oli uutisoitu noin 230 miljoonan ruplan kunnostustöistä ja Taganrog-Južnyin toimimisesta Donin Rostovin Platovin kansainvälisen lentoaseman varakenttänä.
Taganrogin eteläisen lentoaseman itäpäässä sijaitsee Berijevin lentokonetehdas, jonka vastuulla lentoasema on ja jonka tuotekehitys- ja huoltotoiminnassa lentokenttä on keskeinen. Kentän itäpäässä on yhtiön keskeisiin tuotteisiin kuuluville vesilentokoneille sopiva veneramppi Asovanmerelle. Berijev on nykyisin osa laajaa OAK-konsernia (United Aircraft Corporation, UAC).
Aiheesta muualla

Kuvia tai muita tiedostoja aiheesta Taganrogin eteläinen lentoasema Wikimedia Commonsissa
Scooby Doo: Missä muumio luuraa?

| Scooby Doo: Missä muumio luuraa?> Scooby-Doo! in Where's My Mummy? |
| --- | --- |

Ohjaaja:  Joe Sichta
Käsikirjoittaja:  Tarina: Thommy Wojciechowski Catherine Trillo Käsikirjoitus: George Doty IV Ed Scharlach Joe Sichta
Tuottaja:  Margaret M. Dean Joe Sichta
Säveltäjä:  Thomas Chase Jones
Leikkaaja:  Rob Desales
Pääosat:  Frank Welker Casey Kasem Mindy Cohn Grey DeLisle Christine Baranski Ajay Naidu
Valmistustiedot
Valmistusmaa:   Yhdysvallat
Tuotantoyhtiö:  Warner Bros. Animation
Levittäjä:  Kidtoon Films
Ensi-ilta:   24. marraskuuta 2005
Kesto:  71 minuuttia
Alkuperäiskieli:  englanti
Edeltäjä:  Aloha, Scooby-Doo
Seuraaja:  Scooby-Doo: Merirosvoja, ohoi!
Aiheesta muualla
IMDb 
Elonet
AllMovie
Infobox OKNimi-testi OK: 
Scooby Doo: Missä muumio luuraa? (engl. Scooby-Doo! in Where's My Mummy?) on vuonna 2005 suoraan DVD:lle julkaistu yhdysvaltalainen animaatioelokuva, joka perustuu animaatiohahmoon Scooby-Doohon. Se oli samalla järjestyksessään yhdeksäs suoraan DVD:lle julkaistu Scooby-Doon elokuvasarjassa, jonka aloitti Scooby-Doo ja saaren zombiet vuonna 1998. Elokuvan ohjasi Joe Sichta ja käsikirjoittivat George Doty IV, Ed Scharlach ja Joe Sichta, Thommy Wojciechowskin ja Catherine Trillon kirjoittaman tarinan pohjalta. Pääosassa ääninäyttelivät Frank Welker, Casey Kasem, Mindy Cohn ja Grey DeLisle, sekä Christine Baranski ja Ajay Naidu.
Äänirooleissa

| 0 | 1 | 2 |
| --- | --- | --- |
|  Frank Welker  | … |  Scooby-Doo, Fred Jones   |
|  Casey Kasem  | … |  Shaggy Rogers   |
|  Mindy Cohn  | … |  Velma Dinkley   |
|  Grey DeLisle  | … |  Daphne Blake, Natasha   |
|  Christine Baranski  | … |  Amelia von Butch   |
|  Ajay Naidu  | … |  prinssi Omar   |
|  Ron Perlman  | … |  Hotep, muinainen #2   |
|  Jeremy Piven  | … |  Rock Rivers   |
|  Wynton Marsalis  | … |  Campbell   |
|  Oded Fehr  | … |  Amahl Ali Akbar   |
|  Virginia Madsen  | … |  Cleopatra   |
Scooby-Doo
| --- | --- |
Scooby-Doo henkilöhahmot:   Scooby-Doo  Shaggy Rogers  Fred Jones  Daphne Blake  Velma Dinkley  Scrappy-Doo  Scooby-Dum  Yabba-Doo 
Televisiosarjat:   Scooby-Doo, Where Are You! (1969–1971)  The New Scooby-Doo Movies (1972–1974)  The Scooby-Doo/Dynomutt Hour (1976–1977)  The Scooby-Doo Show (1976–1979)  Scooby's All-Star Laff-A-Lympics / Scooby's All-Stars (1977–1979)  Scooby-Doo and Scrappy-Doo (1979–1980)  Scooby-Doo and Scrappy-Doo (1980–1982)  The Scooby & Scrappy-Doo/Puppy Hour (1982–1983)  The All-New Scooby and Scrappy-Doo Show / The New Scooby-Doo Mysteries (1983–1985)  The 13 Ghosts of Scooby-Doo (1985–1985)  Scooby's Mystery Funhouse (1985–1986)  A Pup Named Scooby-Doo (1988–1991)  Scooby-Doo (2002–2006)  Shaggy & Scooby-Doo Get a Clue! (2006–2008)  Scooby-Doo! Mystery Incorporated (2010–2013) 
Scooby-Doo erikoisjaksoissa:   Scooby Goes Hollywood (TV-spesiaali, 1979)  Scooby-Doo in Arabian Nights (TV-spesiaali, 1994) 
Scooby Doo televisioelokuvissa:   Scooby-Doo kohtaa Boon aaveveljekset (1987)  Scooby-Doo ja kummituskoulu (1988)  Scooby-Doo ja ihmeellinen ihmissusi (1988)  Scooby-Doo: In the Beginning (2009)  Scooby-Doo! Curse of the Lake Monster (2010) 
Suoraan videolle/DVD:lle julkaistut elokuvat:   Scooby-Doo ja saaren zombiet (1998)  Scooby-Doo ja noidan haamu (1999)  Scooby-Doo and the Alien Invaders (2000)  Scooby-Doo ja kyberjahti (2001)  Scooby-Doo ja vampyyri (2003)  Scooby-Doo ja Meksikon hirviö (2003)  Scooby Doo ja Loch Nessin hirviö (2004)  Aloha, Scooby-Doo (2005)  Scooby Doo: Missä muumio luuraa? (2005)  Scooby-Doo: Merirosvoja, ohoi! (2006)  Jäitä hattuun, Scooby-Doo! (2007)  Scooby-Doo ja peikkokuningas (2008)  Scooby Doo and the Samurai Sword (2009)  Scooby-Doo! Abracadabra-Doo (2010)  Scooby-Doo! Camp Scare (2010) 
Teatraaliset elokuvat:   Scooby-Doo ja salaperäinen saari (2002)  Scooby-Doo 2: Monsterit vapaalla (2004)  Scooby-Doo 3: The Mystery Begins (2009)  Scooby-Doo 4: Curse of the Lake Monster (2010)
Sydämen ääni

| Sydämen ääni Vera Telenius |
| --- | --- | --- |

Studioalbumin tiedot
 Äänitetty : 1985
 Julkaistu: 1985
 Formaatti: LP
 Tyylilaji: iskelmä
Vera Telenius muut julkaisut
| Miljoona ruusua 1984 | Sydämen ääni 1985 | Vera Telenius laulaa Toni Edelmannin lauluja 1986 |
Sydämen ääni on suomalaisen Vera Teleniuksen kokoelma-albumi vuodelta 1985.
Kappaleet

Ala vetää vaan
Etäältä sen nään
Kevätrakkaus
Kun katson taaksepäin
Kun kohdattiin
Miksi aina saavut uudestaan
Mistä löytyy onni
Sydämen pimennys
Tanssi loppuun rakkauden
Tulisit tänään
Scooby Doo ja Loch Nessin hirviö

| Scooby Doo ja Loch Nessin hirviö> Scooby-Doo! and the Loch Ness Monster |
| --- | --- |

Ohjaaja:  Scott Jeralds Joe Sichta
Käsikirjoittaja:  Tarina: Joe Sichta Käsikirjoitus: George Doty IV Ed Scharlach Mark Turosz
Tuottaja:  Joe Sichta
Säveltäjä:  Thomas Chase
Pääosat:  Frank Welker Casey Kasem Mindy Cohn Grey DeLisle
Valmistustiedot
Valmistusmaa:   Yhdysvallat
Tuotantoyhtiö:  Warner Bros. Animation
Levittäjä:  Warner Bros. Home Entertainment Netflix Warner Bros.
Ensi-ilta:   22. kesäkuuta 2004  29. syyskuuta 2007
Kesto:  71 minuuttia
Alkuperäiskieli:  englanti
Edeltäjä:  Scooby-Doo ja Meksikon hirviö
Seuraaja:  Aloha, Scooby-Doo
Aiheesta muualla
IMDb 
Elonet
AllMovie
Infobox OKNimi-testi OK: 
Scooby-Doo ja Loch Nessin hirviö (engl. Scooby-Doo! and the Loch Ness Monster) on vuonna 2004 suoraan DVD:lle julkaistu yhdysvaltalainen animaatioelokuva, joka perustuu animaatiohahmoon Scooby-Doohon. Se oli samalla järjestyksessään seitsemäs suoraan DVD:lle julkaistu Scooby-Doon elokuvasarjassa, jonka aloitti Scooby-Doo ja saaren zombiet vuonna 1998. Elokuvan ohjasivat Scott Jeralds ja Joe Sichta. Käsikirjoituksesta vastasivat George Doty IV, Ed Scharlach ja Mark Turosz, jotka loivat sen Joe Sichtan kirjoittaman tarinan pohjalta. Pääosassa ääninäyttelivät Frank Welker, Casey Kasem, Mindy Cohn ja Grey DeLisle.
Elokuva huomioitiin Annie-ehdokkuudella vuonna 2005 parhaan suoraan videolle julkaistun elokuvan kategoriassa. Se oli samalla ensimmäinen Scooby-Doo-elokuva, joka käytti vuoden 2002 Scooby-Doo televisiosarjan Mysteeri Oy:n asuja.
Suomessa elokuvan ensi-ilta nähtiin MTV3:lla 29. syyskuuta 2007.
Äänirooleissa

| 0 | 1 | 2 |
| --- | --- | --- |
|  Frank Welker  | … |  Scooby-Doo, Fred Jones, Lachlan Haggart   |
|  Casey Kasem  | … |  Shaggy Rogers   |
|  Mindy Cohn  | … |  Velma Dinkley   |
|  Grey DeLisle  | … |  Daphne Blake, Shannon Blake   |
|  Michael Bell  | … |  Duncan MacGubbin, Mcintyre   |
|  Jeff Bennett  | … |  Del Chillman, Sir Ian Locksley, Harpoon Gunner   |
|  John DiMaggio  | … |  Colin Haggart, vapaaehdokas #1   |
|  Phil LaMarr  | … |  Angus Haggart, vapaaehdokas #2   |
|  Sheena Easton  | … |  Professori Fiona Pembrooke   |
Taisto Tikkanen

| Taisto Einari Tikkanen> Henkilötiedot |
| --- | --- |
Syntynyt: 8. toukokuuta 1940 Nurmo
Kuollut: 11. lokakuuta 2014
Pesäpalloilija
Seura:   Seinäjoen Maila-Jussit  Helsingin Pallo-Toverit  Nurmon Jymy 
Tehtävä:  Koppari
Taisto Einari Tikkanen (8. toukokuuta 1940 Nurmo – 11. lokakuuta 2014) oli suomalainen pesäpalloilija. Tikkanen pelasi vuosina 1955–1967 pesäpallon mestaruussarjassa ja suomensarjassa Seinäjoen Maila-Jussien, Helsingin Pallo-Tovereiden ja Nurmon Jymyn joukkueissa. Tikkanen valittiin kolmesti Itä–Länsi-otteluun vuosina 1958, 1964 ja 1966. Pelipaikaltaan Tikkanen toimi kopparina.
Tikkanen sai kaudella 1959 pelikieltoa, kun hänen pelaajasiirtoaan puitiin Pesäpalloliitossa Puna-Mustien toimesta, kun Tikkanen liittyi naapuriseura Pallo-Tovereiden joukkueeseen. Jupakan taustalla oli mahdolliset rahapalkkiot siirron taustalla.
Vuonna 1965 Tikkanen kuului Pallo-Toverien johtokuntaan. Hän oli ammatiltaan myyjä.
Saavutukset > Pelaajana

1 SM-kulta: 1959
3 Itä-Länsi-ottelua: 1958, 1964, 1966